Անպատժելիությունը ծնում է մեկ այլ անպատժելիություն՝ մանավանդ, երբ նախկին համակարգի ու նրա ներկայացուցիչների կատարած հանցագործությունները միանգամից ու արագ բացահայտվել օբյեկտիվորեն չեն կարող։ Հեղափոխությունը նախկին համակարգի «կարկառուններին» զրկել է արտաիրավական արտոնություններից, օլիգարխիկ «անձեռնմխելիությունից», սակայն դեռ չի ստեղծել մեխանիզմներ, որոնք թույլ կտան վերականգնել նախորդ քսանամյակում համակարգի ու նրա ներկայացուցիչների ապօրինի գործողությունների հետևանքով տուժած հազարավոր մարդկանց իրավունքները։